CELEX: 32020R1098
Language: hu
Date: 2020-07-24 00:00:00
Title: A Bizottság (EU) 2020/1098 végrehajtási rendelete (2020. július 24.) az Elettaria cardamomum (L.) Matonból nyert kardamom illóolaj valamennyi állatfaj takarmány-adalékanyagaként történő engedélyezéséről (EGT-vonatkozású szöveg)

27.7.2020   
               
               
                  HU
               
               
                  Az Európai Unió Hivatalos Lapja
               
               
                  L 241/28
               
            
         A BIZOTTSÁG (EU) 2020/1098 VÉGREHAJTÁSI RENDELETE
         (2020. július 24.)
         az Elettaria cardamomum (L.) Matonból nyert kardamom illóolaj valamennyi állatfaj takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról. Az 1831/2003/EK rendelet 10. cikkének (2) bekezdése előírja a 70/524/EGK tanácsi irányelv (2) alapján engedélyezett adalékanyagok újraértékelését.
                  
               
                     (2)
                  
                  
                     Az „aroma- és ízesítőanyagok” csoportjába sorolt Elettaria cardamomum (L.) Matonból nyert kardamomolajat a 70/524/EGK irányelvnek megfelelően határozatlan időre engedélyezték valamennyi állatfaj takarmány-adalékanyagaként. Az említett terméket ezt követően – az 1831/2003/EK rendelet 10. cikke (1) bekezdése b) pontjának megfelelően – meglévő termékként felvették a takarmány-adalékanyagok nyilvántartásába.
                  
               
                     (3)
                  
                  
                     Az 1831/2003/EK rendelet 7. cikkével összefüggésben értelmezett 10. cikke (2) bekezdésének megfelelően kérelmet nyújtottak be az Elettaria cardamomum (L.) Matonból nyert kardamomolaj valamennyi állatfaj takarmány-adalékanyagaként történő újraértékelésére vonatkozóan. A kérelmező az adalékanyagnak az „érzékszervi tulajdonságokat javító adalékanyagok” adalékanyag-kategóriába, valamint az „aromaanyagok” funkcionális csoportba való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2019. május 14-i véleményében (3) megállapította, hogy az Elettaria cardamomum (L.) Matonból nyert kardamomolaj a javasolt felhasználási feltételek mellett nincs káros hatással sem az állatok egészségére, sem a fogyasztók biztonságára, sem pedig a környezetre. A felhasználók biztonságának értékelésére irányuló vizsgálatok hiányában a Hatóság nem tudta megállapítani, hogy az adalékanyag biztonságos-e az azt kezelők számára. Az említett vélemény említi, hogy a kérelmező benyújtott egy biztonsági adatlapot a kardamomolajra vonatkozóan, amelyben veszélyeket azonosított. A biztonsági adatlapon ismertetett veszélyek között elsősorban a bőrirritáció, a szemirritáció és az allergiás bőrreakció szerepel, továbbá az, hogy az anyag lenyelve halálos. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.
                  
               
                     (5)
                  
                  
                     A Hatóság megállapította, hogy mivel az érintett anyagot élelmiszerek aromaanyagaként alkalmazzák, és ugyanezt a szerepet tölti be takarmányokban felhasználva is, a takarmányokban való hatékonyság más módon történő bizonyítása nem szükséges. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
                  
               
                     (6)
                  
                  
                     Az anyag jobb ellenőrzésének érdekében korlátozásokat és feltételeket kell előírni. A szóban forgó takarmány-adalékanyag mennyiségének ajánlott tartalmát fel kell tüntetni a címkén. E tartalom túllépésekor bizonyos információkat fel kell tüntetni a takarmány-adalékanyagot tartalmazó előkeverékek címkéjén.
                  
               
                     (7)
                  
                  
                     Az Elettaria cardamomum (L.) Matonból nyert kardamom illóolaj értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.
                  
               
                     (8)
                  
                  
                     mivel semmilyen biztonsági ok nem indokolja az érintett anyag engedélyezési feltételeire vonatkozó módosítások azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.
                  
               
                     (9)
                  
                  
                     Az, hogy az Elettaria cardamomum (L.) Matonból nyert kardamom illóolaj aromaanyagként történő felhasználása ivóvízben nem engedélyezett, nem zárja ki azt, hogy az anyagot vízzel bejuttatott takarmánykeverékben használják fel.
                  
               
                     (10)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba tartozó anyag takarmány-adalékanyagként történő felhasználása a mellékletben meghatározott feltételek mellett engedélyezett.
         
         
            2. cikk
            
               (1)   A mellékletben meghatározott anyag és az azt tartalmazó előkeverékek, 2021. február 16. előtt állítottak elő és címkéztek a 2020. augusztus 16. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.
            
            
               (2)   A mellékletben meghatározott anyagot tartalmazó azon takarmánykeverékek és takarmány-alapanyagok, amelyeket 2021. augusztus 16. előtt állítottak elő és címkéztek a 2020. augusztus 16. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben azokat élelmiszer-termelő állatok takarmányozására szánják.
            
            
               (3)   A mellékletben meghatározott anyagot tartalmazó azon takarmánykeverékek és takarmány-alapanyagok, amelyeket 2022. augusztus 16. előtt állítottak elő és címkéztek a 2020. augusztus 16. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és használhatók, amennyiben azokat nem élelmiszer-termelő állatok takarmányozására szánják.
            
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 24-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).
         
            (3)  EFSA Journal 2019; 17(6):5721.
      
      
         
            Melléklet
            
                        Az adalékanyag azonosító száma
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        mg hatóanyag/kg 12 %-os nedvességtartalmú teljes értékű takarmányban
                     
                  
                        
                           Kategória: érzékszervi tulajdonságokat javító adalékanyagok. Funkcionális csoport: aromaanyagok.
                        
                     
                  
                        2b180
                     
                     
                        Kardamom illóolaj
                     
                     
                        
                           Az adalékanyag összetétele:
                        
                        Az Elettaria cardamomum (L.) Maton magjából nyert illóolaj.
                        
                           A hatóanyag jellemzése
                        
                        
                           Elettaria cardamomum (L.) Maton magjából nyert illóolaj, a Nemzetközi Szabványügyi Szervezet (ISO) által a kardamomolaj (E. cardamomum (L.) Maton) tekintetében meghatározott ISO 4733:2004 szabványban meghatározottak szerint.
                        Terpineol-acetát: az illóolaj 30–42 %-a.
                        Metil-eugenol: az illóolaj ≤ 0,0002 %-a.
                        Folyékony formában.
                        CAS-szám: 8000-66-6
                        EINECS-szám: 288-922-1
                        FEMA-szám: 2241
                        CoE-szám: 180
                        
                           Analitikai módszer
                            (1)
                        
                        A takarmány-adalékanyagban (kardamomolaj) található terpineol-acetát (fitokémiai marker) meghatározására:
                        
                                    —
                                 
                                 
                                    gázkromatográfia lángionizációs detektálással (GC-FID) – ISO 4733
                                 
                              
                     
                        Valamennyi állatfaj
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    Az adalékanyag előkeverék formájában keverendő bele a takarmányba.
                                 
                              
                                    2.
                                 
                                 
                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.
                                 
                              
                                    3.
                                 
                                 
                                    Az adalékanyag címkéjén fel kell tüntetni a következőket: „12 %-os nedvességtartalmú teljes értékű takarmány ajánlott legnagyobb hatóanyag-tartalma: 5 mg/kg takarmány”.
                                 
                              
                                    4.
                                 
                                 
                                    Az előkeverékek címkéjén fel kell tüntetni a hatóanyag funkcionális csoportját, azonosító számát, megnevezését és hozzáadott mennyiségét, amennyiben a 12 %-os nedvességtartalmú teljes értékű takarmányban a hatóanyag hozzáadott mennyisége meghaladja az 5 mg/kg-ot.
                                 
                              
                                    5.
                                 
                                 
                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a lenyelés, a bőrrel való érintkezés és a szembe kerülés használatból fakadó lehetséges kockázatának kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között szemvédővel és bőrvédő eszközökkel kell használni.
                                 
                              
                     
                        2030.8.16.
                     
                  
               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports